text: BIOS-kritiker mødte meningsfæller
  20 april 2015 kl. 18.22
  En af de hårdeste kritikere af det hollandske redningsfirma BIOS mødte mandag meningsfæller: Nemlig ambulanceredderne på Falck-stationen i Haderslev
  Jesper Petersen fra Socialdemokraterne var den første folketingsmand, der kritiserede både det hollandske redningsfirma og Region Syddanmark for ikke at have været grundige nok med at tjekke firmaets økonomi, før de lavede kontrakt med BIOS.
  BIOS overtager ambulance-kørslsen i store dele af Syd- og Sønderjylland og på Fyn fra den 1. september.
  BIOS skal have 500 reddere til opgaven, men har indtil nu ansat under 100.
  Selskabet har tegnet overenskomst med 3F, men nu har også fagforeningen, der har godkendt overenskomsten, vendt sig mod firmaet.
  